

\_\_\_\_\_napirend

**Előterjesztés**

**az Eger, Köztársaság tér 10. szám alatti 9174 hrsz-ú „kivett pártház” megnevezésű ingatlan értékesítéséről**

Eger Megyei Jogú Város Önkormányzata kizárólagos tulajdonában van a **9174 hrsz-ú**, természetben az **Eger, Köztársaság tér 10. szám alatti**, „**kivett pártház**” megnevezésű ingatlan. Az eredetileg MSZMP területi pártháznak épült ingatlan a földhivatali nyilvántartás szerint, 2004.11.02-én kelt adásvételi szerződéssel került az önkormányzat birtokába, illetve 2016.12.21-től az EKVI vagyonkezelésébe. Az ingatlant tényleges hasznosítása a védőnői szolgálat feladat ellátási helyének biztosítása volt, amely szolgálat, a szemközti Lajosvárosi Egészségügyi Központba augusztus elején történt átköltözésével megszűnt. Az ingatlan hasznosítására sem a tulajdonos, sem a vagyonkezelő nem talált megfelelő funkciót. Eger Megyei Jogú Város Önkormányzata módosított 2020. évi költségvetésében az önkormányzat tulajdonában álló ingatlanok felújítására sajnálatosan nincs rendelkezésre álló fedezet, de az elkövetkezendő években sem valószínűsíthető a szükséges forrás rendelkezésre állása, ezért a hasznosítatlanul álló, és folyamatosan értékét vesztő önkormányzati tulajdonú ingatlanok száma növelésének elkerülése érdekében, javaslom az ingatlan elidegenítését. Az ingatlan forgalmi értékét, az 1. mellékletben csatolt igazságügyi minősítésű értékbecslő által készített szakvélemény 44.607.000,-Ft összegben állapította meg. Tekintettel arra, hogy a Lajosvárosi Egészségügyi Központba koncentrálódott a városrész valamennyi egészségügyi közellátása és közszolgáltatása, így kézenfekvő azon célkitűzés, hogy az ingatlan (legalább részbeni) hasznosítása gyógyszertári funkcióval történjen, ezért javaslom, hogy pályázati kiírásba érvényességi feltételként kerüljön meghatározásra a gyógyszertári funkció 1 éven belül történő megvalósításának kötelezettsége, az önkormányzat részére történő visszavásárlási jog biztosításával.

Fentiek alapján az ingatlanok értékesítésére vonatkozóan, zárt borítékos módszerű pályázat kiírását, illetve annak lefolytatására az EVAT Zrt-t javaslom megbízni. Eredményes pályáztatás esetén, külön, a pályázat bírálatára vonatkozó közgyűlési döntéssel egyidejűleg az önkormányzat a pályázat nyertesével, mint vevővel kössön szerződést.

**Kérem a Tisztelt Közgyűlést, hogy fogadja el az alábbi határozati javaslatokat.**

Eger, 2020. október 16.

**Mirkóczki Ádám**

**polgármester**

**Határozati javaslatok:**

1. **Eger Megyei Jogú Város Önkormányzata Közgyűlése elidegenítésre jelöli ki az Eger Megyei Jogú Város Önkormányzata kizárólagos tulajdonát képező 9174 hrsz-ú**, **természetben az Eger, Köztársaság tér 10. szám alatti, „kivett pártház” megnevezésű ingatlant, valamint Eger Megyei Jogú Város Önkormányzata Közgyűlésének az önkormányzat vagyonáról és a vagyongazdálkodásról szóló 35/2015. (X.30.)** **4. §. (5) bekezdésében foglaltak alapján elrendeli az ingatlan törzsvagyoni körből történő kivonását, a Vagyonrendelet 4. számú mellékletének módosítását.**

**Felelős:**

**Mirkóczki Ádám polgármester**

**dr. Bánhidy Péter jegyző megbízásából:**

**Szűcs Tamás Vagyongazdálkodási Iroda vezetője**

**Határidő: 2020. november 30.**

1. **Eger Megyei Jogú Város Önkormányzata Közgyűlése felkéri az EVAT Zrt.-t az Eger Megyei Jogú Város Önkormányzata kizárólagos tulajdonát képező 9174 hrsz-ú, természetben az Eger, Köztársaság tér 10. szám alatti „kivett pártház”megnevezésű ingatlan értékesítésére, zárt borítékos rendszerű pályázatban, 44.607.000,- Ft minimum ajánlati ár meghatározásával. Pályázati feltételként gyógyszertári funkció 1 éven belül történő megvalósításának kötelezettségvállalásával, továbbá annak biztosítékául, az önkormányzat részére történő visszavásárlási jog kikötésével továbbá a nyertes pályázóra vonatkozó javaslatával a teljes pályázati iratanyagnak a Polgármesteri Hivatal részére történő átadására.**

**Felelős:**

**Mirkóczki Ádám polgármester**

**EVAT Zrt. Igazgatósága,**

**dr. Fodor András vezérigazgató EVAT Zrt,**

**dr. Bánhidy Péter jegyző megbízásából:**

**Szűcs Tamás Vagyongazdálkodási Iroda vezetője**

**Határidő: 2020. december 31.**

1. **Eger Megyei Jogú Város Önkormányzata Közgyűlése az Eger Megyei Jogú Város Önkormányzata kizárólagos tulajdonát képező, a 9174 hrsz-ú, természetben az Eger, Köztársaság tér 10. szám alatti, „kivett pártház” megnevezésű ingatlan értékesítésére vonatkozó pályáztatás eredményes lefolytatása esetén az Eger Megyei Jogú Város Polgármesteri Hivatalának illetékes szakirodái részére elrendeli a pályázat javasolt nyerteséről, illetve a vele kötendő megállapodásról szóló közgyűlési előterjesztés elkészítését.**

**Felelős:**

**Mirkóczki Ádám polgármester**

**dr. Bánhidy Péter jegyző**

**Szűcs Tamás Vagyongazdálkodási Iroda vezetője**

**Határidő: 2020. december 31.**